ב”ה א כסלו תשע'ג 15.11.2012

שני חיי –

מאת: ראובן זילברמן

[reuven49@walla.co.il](mailto:reuven49@walla.co.il)

|  |  |  |  |  |
| --- | --- | --- | --- | --- |
|  |  |  |  |  |

המושג **שני** חיי- נאמר על **שרה**, [בראשית כג1](http://www.tora.us.fm/tnk1/prqim/t0123.htm#1): "וַיִּהְיוּ חַיֵּי שָׂרָה מֵאָה שָׁנָה וְעֶשְׂרִים שָׁנָה וְשֶׁבַע שָׁנִים **שְׁנֵי חַיֵּי** שָׂרָה"

וגם על **אברהם**, [בראשית כה7](http://www.tora.us.fm/tnk1/prqim/t0125.htm#7): "וְאֵלֶּה יְמֵי **שְׁנֵי חַיֵּי** אַבְרָהָם אֲשֶׁר חָי מְאַת שָׁנָה וְשִׁבְעִים שָׁנָה וְחָמֵשׁ שָׁנִים"

על **יעקב**,נאמר פעמיים [בראשית מז8](http://www.tora.us.fm/tnk1/prqim/t0147.htm#8): "וַיֹּאמֶר פַּרְעֹה אֶל יַעֲקֹב כַּמָּה יְמֵי **שְׁנֵי חַיֶּיךָ?**",

[בראשית מז9](http://www.tora.us.fm/tnk1/prqim/t0147.htm#9): "וַיֹּאמֶר יַעֲקֹב אֶל פַּרְעֹה יְמֵי **שְׁנֵי מְגוּרַי** שְׁלֹשִׁים וּמְאַת שָׁנָה מְעַט וְרָעִים הָיוּ יְמֵי

**שְׁנֵי חַיֵּי** וְלֹא הִשִּׂיגוּ אֶת יְמֵי **שְׁנֵי חַיַּי** אֲבֹתַי בִּימֵי מְגוּרֵיהֶם

[בראשית מז28](http://www.tora.us.fm/tnk1/prqim/t0147.htm#28): "וַיְחִי יַעֲקֹב בְּאֶרֶץ מִצְרַיִם שְׁבַע עֶשְׂרֵה שָׁנָה וַיְהִי יְמֵי יַעֲקֹב **שְׁנֵי חַיָּיו** שֶׁבַע שָׁנִים

וְאַרְבָּעִים וּמְאַת שָׁנָה"

אבל לא על **יצחק** - מדוע?

תשובות !!!

נתאר לעצמנו את המצבה של **אברהם** - מה יהיה כתוב עליה? "פה נקבר אברהם"? אבל היו לו שני שמות - בתחילת ימיו הוא נקרא "אברם" ורק אחר כך "אברהם"! אם כך, על המצבה יהיו שתי שורות "אברם (משנה... עד שנה...)" ו"אברהם (משנה... עד שנה...)" - ובסה"כ "שני ימיי חייו = 175 שנה".

**שרה** יש לה שם נוסף **שרי**; על המצבה שלה יהיה כתוב "שני ימי חייה" = סך כל השנים משתי התקופות **שרה ושרי**.

**יעקב** יש לו שם נוסף **ישראל**; על המצבה שלו יהיה כתוב "שני ימי חייו"= סך כל השנים משתי התקופות **יעקב וישראל**.

**יצחק** - שמו לא השתנה! השם יצחק נשאר עש סוף חייו.

ביטויים שני ימיי-על דמויות אחרות.

**ישמעאל**, [בראשית כה17](http://www.tora.us.fm/tnk1/prqim/t0125.htm#17): "וְאֵלֶּה **שְׁנֵי חַיֵּי** יִשְׁמָעֵאל מְאַת שָׁנָה וּשְׁלֹשִׁים שָׁנָה וְשֶׁבַע שָׁנִים וַיִּגְוַע וַיָּמָת וַיֵּאָסֶף אֶל עַמָּיו", וגם שמו לא השתנה...מדוע?

תשובה!: ישמעאל עבר שינוי משמעותי אחר - בגיל 13 הוא נמול (בניגוד ליצחק שנמול כבר בתחילת חייו); אם כך, לישמעאל היו **שני** חיים - חיים כערל, וחיים כנמול.

אצל **יעקב** מופיע גם הביטוי **שני מגוריי**, והכוונה לשתי תקופות של מגורים - אחת בכנען (130 שנה) ואחת במצרים (17) שנה.

הביטוי נאמר גם על **לוי ובניו**, [שמות ו16](http://www.tora.us.fm/tnk1/prqim/t0206.htm#16): "וְאֵלֶּה שְׁמוֹת בְּנֵי לֵוִי לְתֹלְדֹתָם גֵּרְשׁוֹן וּקְהָת וּמְרָרִי **וּשְׁנֵי חַיֵּי** לֵוִי שֶׁבַע וּשְׁלֹשִׁים וּמְאַת שָׁנָה", [שמות ו18](http://www.tora.us.fm/tnk1/prqim/t0206.htm#18): "וּבְנֵי קְהָת עַמְרָם וְיִצְהָר וְחֶבְרוֹן וְעֻזִּיאֵל **וּשְׁנֵי חַיֵּי** קְהָת שָׁלֹשׁ וּשְׁלֹשִׁים וּמְאַת שָׁנָה", [שמות ו20](http://www.tora.us.fm/tnk1/prqim/t0206.htm#20): "וַיִּקַּח עַמְרָם אֶת יוֹכֶבֶד דֹּדָתוֹ לוֹ לְאִשָּׁה וַתֵּלֶד לוֹ אֶת אַהֲרֹן וְאֶת מֹשֶׁה **וּשְׁנֵי חַיֵּי** עַמְרָם שֶׁבַע וּשְׁלֹשִׁים וּמְאַת שָׁנָה";

**ללוי וקהת** אכן היו שתי תקופות חיים שונות - בכנען ובמצרים; אולם לגבי עמרם - הביטוי לא ברור.

הביטוי מופיע גם אצל ברזילי הגלעדי, [שמואל ב יט35](http://www.tora.us.fm/tnk1/prqim/t08b19.htm#35): "וַיֹּאמֶר בַּרְזִלַּי אֶל הַמֶּלֶךְ כַּמָּה יְמֵי **שְׁנֵי חַיַּי** כִּי אֶעֱלֶה אֶת הַמֶּלֶךְ יְרוּשָׁלִִָם", ועדיין לא מצאתי לו הסבר.