**בס"ד ז אב תשעט 08.08.2019**

**פרשת דברים**

**הִנֵּה עַרְשׂוֹ עֶרֶשׂ בַּרְזֶל, הֲלֹה הִוא בְּרַבַּת בְּנֵי עַמּוֹן**

נתקלתי בספר דברים במשפט " הִנֵּה עַרְשׂוֹ עֶרֶשׂ בַּרְזֶל, הֲלֹה הִוא בְּרַבַּת בְּנֵי עַמּוֹן".

העמקתי בכול פרשת דברים.על פי דעתי מצאתי את הסיבה לכתיבת משפט זה.

משפט המפתח הוא המשפט מהפרשה **" הוֹאִיל מֹשֶׁה, בֵּאֵר אֶת-הַתּוֹרָה הַזֹּאת לֵאמֹר"**

בשיטוט באינטרנט מצאתי מאמר באתר "מגבעות אשורנו" המסביר יפה את המשפט " הוֹאִיל מֹשֶׁה, בֵּאֵר אֶת-הַתּוֹרָה הַזֹּאת לֵאמֹר"

[**הואיל משה באר את התורה הזאת**](http://gevaot.com/index.php?option=com_content&view=article&id=638:2017-07-30-04-14-02&catid=94:2013-07-04-18-23-00&Itemid=186)

פורסם ב-ראשון, 30 יולי 2017 07:13 | נכתב על ידי [**הרב בועז מלט**](http://gevaot.com/index.php?option=com_contact&view=contact&id=)

בס״ד. לפרשת דברים התשע״ז

משה רבינו בשנתו האחרונה מסכם את התורה, משלים את כתיבתה, ומבארה לבני ישראל, נואם את נאומי הסיכום של חייו, מצייד את ישראל בצידה לדרך לכל שנות ההיסטוריה אשר נכונו לנו.

אומר **רבינו בחיי**:

על דרך הפשט רצה משה לבאר להם עתה בשנת הארבעים כל המצוות ועיקר התורה הזאת שהיא עשרת הדברות, ולפי שהאבות שמעו אותן מפי הקב״ה, חזר משה והשמיעם לבנים ושמעו אותן מפיו, ואף על פי שכבר ידעו זה מפי אבותיהם והאמינו בהם, הנה נבואת משה מבוררת אצלם ומחוזקת בעיניהם, ומה שישמעו מפיו כאילו שמעו מפי עליון.

מדוע המתין משה עד עכשיו?

צריך לזכור שבמשך כל ימי גזירת הנדודים במדבר היה גם משה נזוף לפני המקום ולא קיבל נבואה, ועכשיו לאחר שכלו מתי מדבר חזרה לשרות עליו השכינה. גם עכשיו התעורר צורך יותר גדול לבאר התורה מאחר שהדור התחלף, ורוב העם הם ילידי המדבר, ועוד שמציאות החיים עומדת להשתנות, השבטים עומדים להתפזר ברחבי ארץ ישראל והחיבור שלהם לתורה עלול להיחלש. ועוד שמשה רבינו אומר כאן דברי תוכחה רבים, והזמן המתאים ביותר לדברים מעין אלה הוא לפני מותו של אדם.

 יותר בעומק אנו מבינים שהתורה בשל עומקה צריכה תהליך ארוך של הפנמה. בפרקי אבות נאמר שבן ארבעים לבינה, ארבעים שנה אדם צריך לחיות כדי להשיג את מעלת הבינה. גם משה רבינו וגם בני ישראל היו צריכים ארבעים שנה שיעברו מאז מתן תורה, כדי לעמוד על דעת ריבונו של עולם. כמו שאומר להם משה ״וְלֹא נָתַן יְ-ה-וָ-ה לָכֶם לֵב לָדַעַת וְעֵינַיִם לִרְאוֹת וְאָזְנַיִם לִשְׁמֹעַ עַד הַיּוֹם הַזֶּה.(דברים כט,ג) אם מבחינה גופנית האדם מגיע לשיא כוחו בגיל 30, מבחינה רוחנית האדם הולך וגדל כל חייו, משה רבינו השיג השגות רוחניות בשנתו המאה ועשרים יותר מכל ימי חייו.

מהי מלאכת הביאור? מה הכוונה של הפסוק שאומר שמשה הואיל לבאר את התורה הזאת ?

**הרב אברהם יצחק הכהן קוק** (הקדמת פרוש עין איה) מבאר את פעולת הביאור ושונותה מהפרוש:

בפעולת הפרוש בא הפרשן לחשוף את המסר הטמון במאמר עצמו. המפרש פורס את המאמר, שוטח אותו ומוצא בו דיוקים שונים. לעומתו **המבאר לוקח מהמאמר רעיונות ומשליכם לנושאים אחרים**. כמו באר מים חיים, ממנה אנו דולים מים ומשקים שדות וכרמים. נמצא שבמלאכת הפרוש הכוח הבירורי המחלק הוא המרכזי בנפש האדם, ואילו במלאכת הביאור דוקא הכוח המדמה, המקשר דבר לדבר הינו המרכזי.

משה רבינו מתוך התבוננות בתורה שקיבל מסיני הוציא את הכללים שלה והסבירם לישראל. לכן רוב המצוות הכלליות שבתורה נמצאות בחומש דברים, בדברי משה האחרונים. בחומש דברים אנו מוצאים דברי תורה שבעל פה של משה רבינו שקיבלו את הסכמת השם ונכללו על פי הגבורה בתורה שבכתב.

מאין בא כוח כזה למשה? כיצד יכול בן אדם לחדש דברים שלא שמעתם אוזן ועדין הם חלק מתורת השם?

מסביר **הרב קוק**, (אורות א"י ז) התורה ירדה לעולם בשני נתיבים. נתיב אחד ירד דרך הר סיני, קול השם בכח. ונתיב אחד ירד לכנסת ישראל, נטבע בטבע האומה. סידר הקב"ה כך שכאשר נוהרות עלינו אותיות הקודש של התורה, מתנשאות לעומתן אותיות החיים הטמונות בנו, ותסיסה הרת עולמים מתהוה ברוחנו פנימה. משה רבינו מתוך התבוננות והתחברות לתורת השם, האיר את אותיות החיים שבקרבו וביאר לכל ישראל את התורה. מאז ועד היום ממשיכים חכמי ישראל לדלות מים חיים מבאר התורה ולהשקות את מרחבי החיים כולם באור השם. מלאכת הביאור צריכה יותר סיוע ממרום ממלאכת הפרוש, על כן אפשרית היא בעיקר בארץ ישראל, הארץ שתייחדה לגידול אותיות החיים שבאומה. כוח הדמיון שבארץ ישראל זח ונקי מכל הארצות, הוא תורם למלאכת הביאור וגם מאפשר את הנבואה. לֹא יָרֵעוּ וְלֹא יַשְׁחִיתוּ בְּכָל הַר קָדְשִׁי כִּי מָלְאָה הָאָרֶץ דֵּעָה אֶת יְ-ה-וָ-ה כַּמַּיִם לַיָּם מְכַסִּים.(ישעיה יא)

להלן המשפטים העיקריים בפרשה שאליהם אני מתייחס בהסבר.נא לשים לב למילים המודגשות.

אֵלֶּה הַדְּבָרִים, אֲשֶׁר דִּבֶּר מֹשֶׁה אֶל-כָּל-יִשְׂרָאֵל,*................* **וַיְהִי בְּאַרְבָּעִים שָׁנָה**, בְּעַשְׁתֵּי-עָשָׂר חֹדֶשׁ בְּאֶחָד לַחֹדֶשׁ; אַחֲרֵי הַכֹּתוֹ, אֵת סִיחֹן מֶלֶךְ הָאֱמֹרִי, אֲשֶׁר יוֹשֵׁב, בְּחֶשְׁבּוֹן--וְאֵת, **עוֹג מֶלֶךְ הַבָּשָׁן**, אֲשֶׁר-יוֹשֵׁב בְּעַשְׁתָּרֹת, ...... **דִּבֶּר מֹשֶׁה, אֶל-בְּנֵי יִשְׂרָאֵל, כְּכֹל אֲשֶׁר צִוָּה יְהוָה** אֹתוֹ, אֲלֵהֶם.*...............* הוֹאִיל מֹשֶׁה, **בֵּאֵר אֶת-הַתּוֹרָה הַזֹּאת לֵאמֹר**..............

לְהַשְׁמִידֵנוּ.  **כח** אָנָה אֲנַחְנוּ עֹלִים, אַחֵינוּ הֵמַסּוּ אֶת-לְבָבֵנוּ לֵאמֹר **עַם גָּדוֹל וָרָם מִמֶּנּוּ, עָרִים גְּדֹלֹת וּבְצוּרֹת, בַּשָּׁמָיִם; וְגַם-בְּנֵי עֲנָקִים**, רָאִינוּ שָׁם**...............  רְפָאִים יֵחָשְׁבוּ אַף-הֵם, כָּעֲנָקִים;** וְהַמֹּאָבִים, יִקְרְאוּ לָהֶם אֵמִים...........

 וַנֵּפֶן וַנַּעַל, דֶּרֶךְ הַבָּשָׁן; **וַיֵּצֵא עוֹג מֶלֶךְ-הַבָּשָׁן** לִקְרָאתֵנוּ הוּא וְכָל-עַמּוֹ, לַמִּלְחָמָה--אֶדְרֶעִי.............

**יא** **כִּי רַק-עוֹג מֶלֶךְ הַבָּשָׁן, נִשְׁאַר מִיֶּתֶר הָרְפָאִים--הִנֵּה עַרְשׂוֹ עֶרֶשׂ בַּרְזֶל, הֲלֹה הִוא בְּרַבַּת בְּנֵי עַמּוֹן:  תֵּשַׁע אַמּוֹת אָרְכָּהּ, וְאַרְבַּע אַמּוֹת רָחְבָּהּ--בְּאַמַּת-אִישׁ**.

אחרי שקראתם את פתיחת המאמר.ושמתם לב למילים המודגשות.

אני עומד להסביר את הרעיון המרכזי במשפט **הִנֵּה עַרְשׂוֹ עֶרֶשׂ בַּרְזֶל, הֲלֹה הִוא בְּרַבַּת בְּנֵי עַמּוֹן**

משה נואם לפני בני ישראל שהם דור צעיר שהוריהם מתו במשך **באַרְבָּעִים שָׁנָה**.

דור שחלק מהנדודים חוו באופן אישי כילדים וחלק אחר נולדו למציאות חדשה.

משה המתאר את כניסת המרגלים לארץ ישראל ומפרט על דברי המרגלים.אומר להם שכל מה שסיפרו המרגלים אמת.

ידוע לפי משחק טלפון שבור שהמשפט שנאמר בתחילת המשחק לא יהיה דומה למה שיאמר אחרון המשחקים.

כמו כן אדם שכותב קורות חיים מנסה תמיד לפאר ולהעצים את קורות חייו.

משה מספר לכולם .אם אתם לא מאמינים לסיפורי המרגלים.שפיקפקו ביכולתו של אלוקים.

ישנה הצגת תכלית ומוזיאון ברבת עמון.שם מוצבת מיטתו של עוג מלך הבשן ומידותה.

כדאי לכם לבקר שם להווכח שהכל אמת.

בעזרת השם נוכל להם .